rejauldu/bengali-wikipedia huggingface dataset:
চাঁদের কাছাকাছি  হলো একটি জনপ্রিয় বাংলা চলচ্চিত্র যা পরিচালনা করেন যাত্রিক। এই চলচ্চিত্রটি ১৯৭৬ সালে বাদল পিকচারস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবিন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সত্য বন্দ্যোপাধ্যায়, তরুণ কুমার, চিন্ময় রায়।  কাহিনী  শ্রেষ্ঠাংশে  উত্তম কুমার  সত্য বন্দ্যোপাধ্যায়  তরুণ কুমার  অনুপ কুমার  চিন্ময় রায়  মিঠু মুখার্জী  সন্তু মুখোপাধ্যায়  গীতা দে  সুব্রতা চট্টোপাধ্যায়  বীরেন চ্যাটার্জী  অমিত দে  নীলোৎপল দে  কণিকা মজুমদার  শিপ্রা মিত্র  শিবানী সাহা  তথ্যসূত্র  বহিঃসংযোগ    বিষয়শ্রেণী:১৯৭৬-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র
thumb|right|300px  স্নায়ুতন্ত্রের গঠনমূলক ও কার্যকরী একককে নিউরন বা স্নায়ুকোষ বলে। মস্তিষ্ক কোটি কোটি স্নায়ুকোষ (নিউরন) দিয়ে তৈরি।এই একটি মাত্র মানব মগজে রয়েছে ১০,০০০ কোটি স্নায়ুকোষ বা নার্ভ সেল। আর এগুলো একটি আরেকটির সাথে সংযুক্ত রয়েছে তেমনি শত শত কোটি স্নায়ুতন্তু দিয়ে।   প্রতিটি নিউরনে দুটি অংশ থাকে। যথা : ১. কোষদেহ ও ২. প্রলম্বিত অংশ।          আরও পড়ুন..
ওলিভের তোরেস মুনিয়োস (, ; জন্ম: ১০ নভেম্বর ১৯৯৪; ওলিভের তোরেস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব মোন্তেররেইয়ের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১২ সালে, তোরেস স্পেন অনূর্ধ্ব-১৮ দলের হয়ে স্পেনের বয়সভিত্তিক পর্যায়ে অভিষেক করেছেন।  প্রারম্ভিক জীবন ওলিভের তোরেস মুনিয়োস ১৯৯৪ সালের ১০ই নভেম্বর তারিখে স্পেনের নাভালমোরাল দে লা মাতায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল তোরেস স্পেন অনূর্ধ্ব-১৮, স্পেন অনূর্ধ্ব-১৯, স্পেন অনূর্ধ্ব-২০ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১২ সালে তিনি স্পেন অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। তিনি প্রায় ৫ বছরে ৪৩ ম্যাচে অংশগ্রহণ করে ৩টি গোল এবং একটি শিরোপা জয়লাভ করেছেন।   তথ্যসূত্র    বহিঃসংযোগ                    বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:ফুটবল ক্লাব পোর্তুর খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:আতলেতিকো মাদ্রিদ বি-এর ফুটবলার বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:ভিয়ারিয়াল ফুটবল ক্লাবের খেলোয়াড় বিষয়শ্রেণী:লিগা এমএক্সের খেলোয়াড় বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:ফুটবল ক্লাব মোন্তেররেইয়ের খেলোয়াড়
আশ্চর্য প্রদীপ () অনীক দত্ত পরিচালিত ২০১৩ সালের একটি ভারতীয় বাংলা চলচ্চিত্র। চলচ্চিত্রটি শীর্ষেন্দু মুখোপাধ্যায়ের একটি ছোট গল্প অবলম্বনে নির্মিত। পরিচালক হিসেবে এটি অনীক দত্তের দ্বিতীয় ফিচার চলচ্চিত্র। চলচ্চিত্রটির ট্রেইলার ২০১৩ সালের ২৬ অক্টোবর ইউটিউবে প্রকাশিত হয় এবং একই বছরের ১৫ নভেম্বর চলচ্চিত্রটি কলকাতার প্রেক্ষাগৃহে মুক্তি পায়।  চলচ্চিত্রটির কাহিনী এমন একটি দৈনন্দিন দম্পতির অপূর্ণ আকাঙ্খা নিয়ে তৈরি, যারা উন্নত জীবনলাভের আশায় কঠোর প্রচেষ্টা করেও তাদের স্বপ্নকে কখনো বাস্তবে পরিণত করতে পারেনা। অনিলাভ (শাশ্বত চট্টোপাধ্যায়) একটি আশ্চর্য্য প্রদীপ আবিষ্কার করে, যার থেকে একটি জ্বীন আবির্ভূত হয় এবং প্রচুর সম্পদ ও ক্ষমতা দিয়ে বিলাসময় এক জীবনে নিয়ে যায় তাকে। কীভাবে তারা নিজেদের আবিষ্কৃত নতুন জীবনের সাথে সমন্বয় করে ও সামলে উঠে, গল্পের বাকি অংশ তা নিয়েই গঠিত।   অভিনয়ে   অনিলাভ গুপ্ত চরিত্রে শাশ্বত চট্টোপাধ্যায় - একজন দৈনন্দিন বিক্রয়কর্মী, যিনি একটি আশ্চর্য্য প্রদীপ আবিষ্কার করেন। প্রদীপের জ্বীনটি অনিলাভকে অনিলদা (Anilda) বলে সম্বোধন করে, যা আলাদিন (Aladin) এর অ্যানাগ্রাম।  ঝুমুর গুপ্ত চরিত্রে শ্রীলেখা মিত্র - অনিলাভের স্ত্রী, যিনি একটি সেলুনে খণ্ডকালীন কাজ করেন এবং তার স্বামীকে কর্মক্ষেত্রে আরও উন্নতি করার জন্য তর্ক করেন।  প্রদীপ দত্ত ওরফে দীপক দাস চরিত্রে রজতাভ দত্ত - যিনি আসলে আশ্চর্য্য প্রদীপটির জ্বীন।  মালামাল চরিত্রে মুমতাজ সরকার - একজন বলিউড অভিনেত্রী, অনিলাভ যাকে যৌনতার প্রতীক হিসেবে কল্পনা করে।  অবিনাশ বাবু চরিত্রে পরাণ বন্দ্যোপাধ্যায় - মহামায়া স্টুডিও সাপ্লাইস অ্যান্ড অকশন হাউজের মালিক।  হরিদাস পাল চরিত্রে খরাজ মুখোপাধ্যায় - কুমারটুলির একজন ভাস্কর।  প্রজ্ঞান দা চরিত্রে দেব রায়  মিস্টার পাকরাশি চরিত্রে অরিন্দম শীল - কর্মক্ষেত্রে অনিলাভের ঊর্ধ্বতন।  বলরাম দেব ওরফে বব দেব চরিত্রে মীর আফসার আলী - একজন এসকর্ট এজেন্ট।  একাবলী খান্না চরিত্রে একাবলী খান্না  স্যানাল দা চরিত্রে দ্বিজেন বন্দ্যোপাধ্যায়  কেকে চরিত্রে সুদর্শন চক্রবর্তী - অনিলাভের ইমেজ কনসালটেন্ট।  রেস্তোরাঁয় ওয়েটারের ভূমিকায় ববি চক্রবর্তী  মিস পম্পা চরিত্রে রূপা ভট্টাচার্য  বোকবোকধার্মিক চরিত্রে বিশ্বনাথ বসু - একজন জ্যোতিষী।  মনোজ মিত্র  অনিন্দ্য চট্টোপাধ্যায়  সঞ্জয় বিশ্বাস  সুমিত সমাদ্দার  অঞ্জন মাহাতো   সাউন্ডট্র্যাক    মুক্তি এবং অভ্যর্থনা  চলচ্চিত্রটি ২০১৩ সালের ১৫ নভেম্বর মুক্তি পায়। রজতাভ দত্ত, শাশ্বত চট্টোপাধ্যায়, শ্রীলেখা মিত্র এবং মুমতাজ সরকার সমন্বিত একটি ডিজিটাল পোস্টার ২০১৩ সালের ২৬ অক্টোবর ইউটিউবে প্রকাশিত হয়েছিল। শাশ্বত চট্টোপাধ্যায় ও শ্রীলেখা মিত্র তাদের অভিনয়ের জন্য প্রশংসা অর্জন করেন।   বক্স অফিস  বাংলা ট্যাবলয়েড এবেলার একটি প্রতিবেদন অনুসারে, চলচ্চিত্রটি প্রথম ও দ্বিতীয় সপ্তাহে যথাক্রমে   এবং , মোট  সংগ্রহ করে। পরবর্তীতে আরও  সংগ্রহ করে চার সপ্তাহ পর মোট আয়ের পরিমাণ হয় ।   মন্তব্য    তথ্যসূত্র    বহিঃসংযোগ         বিষয়শ্রেণী:২০১৩-এর চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:কলকাতায় ধারণকৃত চলচ্চিত্র বিষয়শ্রেণী:ভারতীয় ব্যঙ্গাত্মক চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:অনীক দত্ত পরিচালিত চলচ্চিত্র
কেপ ডেইজি () (বৈজ্ঞানিক নাম: Dimorphotheca ecklonis) হচ্ছে দক্ষিণ আফ্রিকার স্থানীয় উদ্ভিদ। এই উদ্ভিদ অস্ট্রেলিয়ার কিছু অংশে, বিশেষভাবে ভিক্টোরিয়া এবং পশ্চিম অস্ট্রেলিয়ায় আগাছা হিসেবে গণ্য। শরৎ ও বসন্তকালে এ ফুল প্রস্ফুটিত হয়। এটি সাদা, খয়েরী, গোলাপী ইত্যাদি রংয়ের হয়ে থাকে। সূর্যমুখী বা ডেইজি পরিবারের Dimorphotheca গণে প্রায় ১০-১২টি প্রজাতি আছে।   তথ্যসূত্র      বহিঃসংযোগ Dimorphotheca ecklonis entry in plantZAfrica.com  Recent Incursions of Weeds Into Australia 1971-1995  বিষয়শ্রেণী:দক্ষিণ আফ্রিকার উদ্ভিদ বিষয়শ্রেণী:ডেইজি
হরিপুর পারমাণবিক বিদ্যুৎ কেন্দ্র ভারতীয় রাজ্য পশ্চিমবঙ্গের পূর্ব মেদিনীপুর জেলায় ৬ টি ইপিআর চুল্লি সহ ৬,০০০ মেগাওয়াট ক্ষমতা সম্পন্ন একটি প্রস্তাবিত পারমাণবিক বিদ্যুৎ কেন্দ্র। এটি ভারত সরকার ঘোষিত ৫ টি স্থানের মধ্যে একটি ও পারমাণবিক কেন্দ্রটির অনুমোদন ২০০৯ সালে দেওয়া হয়েছিল। বিদ্যুৎ কেন্দ্রটি ভারতের নিউক্লিয়ার পাওয়ার কর্পোরেশন (এনপিসিআইএল) দ্বারা প্রস্তাবিত এবং পশ্চিমবঙ্গের পূর্ব মেদিনীপুর জেলার হরিপুর গ্রামে নির্মিত হবে।   ইতিহাস   পরিকল্পনা  পশ্চিমবঙ্গে পরমাণু বিদ্যুৎ কেন্দ্র তৈরির প্রস্তাব প্রথম আসে প্রাক্তন মুখ্যমন্ত্রী জ্যোতি বসুর শাসন আমলে। ফ্রান্সের সহযোগিতায়, সাগরে পরমাণু বিদ্যুৎ কেন্দ্র তৈরির প্রস্তাবে করা হয়েছিল। কিন্তু সিপিআইএম দলের থেকে বিরোধিতা করা হলে প্রস্তাবটি স্থগিত হয়েগিয়েছিল। ভারতীয় পারমাণবিক শক্তি নিগম ২০০৬ সালে হরিপুরে পরমাণু বিদ্যুৎ কেন্দ্র তৈরির প্রস্তাব দিয়েছিল। তৎকালীন মুখ্যমন্ত্রী বুদ্ধদেব ভট্টাচার্য প্রস্তাবে সম্মতি জানান, সিপিএম প্রস্তাবের বিরোধিতা করেছিল। তৎকালীন বিরোধী দল তৃণমূল-কংগ্রেস প্রকল্পের বিরোধিতা করেছিল। এছাড়াও রাজ্যের পরিবেশকর্মীদের একাংশও প্রকল্পের বিরোধিতা করেছিল।  প্রাক্তন প্রধানমন্ত্রী মনমোহন সিংয়ের ২০০৯ সালের শেষের দিকে রাশিয়া সফরকালে হরিপুরের প্রস্তাবিত পরমাণু-বিদ্যুৎ প্রকল্পে সরকারি অনুমোদন প্রদান করা হয়েছিল। এই সফরকালে রাশিয়ার সঙ্গে পাঁচটি পরমাণু বিদ্যুৎকেন্দ্র গড়ার ব্যাপারে ভারতের চুক্তি হয়েছিল, তার মধ্যে হরিপুর অন্যতম ছিল। দ্বাদশ পঞ্চবার্ষিকী পরিকল্পনায় হরিপুরে প্রথম পর্বের দুটি পরমাণু চুল্লি স্থাপনের সিদ্ধান্ত হয়েছিল, এছাড়াও তামিলনাড়ুর কুড়ানকুলামে চারটি পরমাণু চুল্লি স্থাপনের সিদ্ধান্ত হয়েছিল। ভারত সরকার রুশ সংস্থা রোসাটোম স্টেট অ্যাটমিক এনার্জি কর্পোরেশনকে হরিপুরে হাজার মেগাওয়াটের ইউনিট-সহ একটি নিউক্লিয়ার পার্ক তৈরির বরাতও দিয়েছিল। কিন্তু, রুশ সংস্থাটি পারমাণবিক বিদ্যুৎ কেন্দ্র ওড়িশায় স্থানান্তর করার প্রস্তাব করেছিল। প্রস্তাবটি প্রধানমন্ত্রীর সচিবালয় ও পরমাণু শক্তি কমিশন সহ সকলেই খারিজ করে দিয়েছিল। অপরদিকে তৎকালীন পশ্চিমবঙ্গের ক্ষমতাসীন তৃণমূল-কংগ্রেস জোট সরকার ২০১১ সালে প্রস্তাবিত হরিপুর পরমাণু বিদ্যুৎ প্রকল্প খারিজ দিয়েছিল।  ভারত সরকার ২০১৯ সালের জানুয়ারি মাসে ভবিষ্যতে আরও চুল্লি স্থাপনের জন্য যে পাঁচটি স্থানের 'নীতিগতভাবে' অনুমোদন দিয়েছিল, তার মধ্যে হরিপুর ছিল।   জমি অধিগ্রহণ বিরোধী আন্দোলন  স্থানীও বাসিন্দারা বিদ্যুৎ কেন্দ্র স্থাপনের পরিকল্পনা ঘোষণার পর থেকেই জমি অধিগ্রহণ বিরোধী আন্দোলন শুরু করে। জনগণ ২০০৬ সালের ১৭ই ও ১৮ই নভেম্বর পরপর দুই দিন এনপিসিআইএল-এর পর্যবেক্ষণ দলকে হরিপুরে প্রবেশ করা থেকে সফলভাবে প্রতিরোধ করেছিল। জুনপুট বাসস্ট্যান্ডে ২৮শে নভেম্বর একটি প্রতিবাদ সভার আয়োজন করা হয়েছিল, যেখানে প্রস্তাবিত প্রকল্পের বিরুদ্ধে প্রতিবাদ জানাতে প্রায় ১৫,০০০ জন মানুষ জড়ো হয়। পশ্চিমবঙ্গের বিভিন্ন স্থানে আন্দোলন পরিচালনার জন্য হরিপুর পরমানু বিদ্যুৎ প্রকল্প প্রতিরোধ আন্দোলন নামে একটি সংগঠন গঠিত হয়।  তথ্যসূত্র  বিষয়শ্রেণী:ভারত–রাশিয়া সম্পর্ক বিষয়শ্রেণী:প্রস্তাবিত চুল্লি সহ পারমাণবিক বিদ্যুৎ কেন্দ্র বিষয়শ্রেণী:ভারতে পরমাণু বিরোধী আন্দোলন
সুশীলাসুন্দরী (১৮৭৯-১৯২৪) একজন ভারতীয় জিমন্যাস্ট, ট্রাপিজ খেলোয়াড় এবং সার্কাসের দলে খেলা দেখানো প্রথম ভারতীয় মহিলা। তিনি প্রিয়নাথ বসুর গ্রেট বেঙ্গল সার্কাসে বাঘের খেলা দেখাতেন।  ইংলিশম্যান পত্রিকাতে তার খেলার প্রশংসা ছাপানো হয়েছিল।  প্রথম জীবন সুশীলাসুন্দরী ১৮৭৯ সালে এক বাঙালি হিন্দু পরিবারে জন্মগ্রহণ করেন। তার পরিবার পরিজন সম্পর্কে খুব একটা বেশি তথ্য পাওয়া যায়না। তবে কুমুদিনী নামে তার এক বোন ছিলেন। তিনিও সুশীলাসুন্দরীর মত সার্কাসে খেলা দেখাতেন।  কর্মজীবন সুশীলাসুন্দরী ছিলেন প্রিয়নাথ বসুর ‘গ্রেট বেঙ্গল সার্কাস’ এর একজন উল্লেখযোগ্য খেলোয়াড়। তিনি একাধারে একজন জিমন্যাস্ট ও ট্রাপিজ খেলোয়াড়ও ছিলেন। সাধারণতঃ সার্কাসে প্রদর্শনীর শুরুতেই তিনি এবং তার বোন কুমুদিনী ঘোড়ায় চড়ে মঞ্চে উপস্থিত হতেন। পশ্চিম ভারতে সফর কালে ১৮৯৬ সালের নভেম্বর মাস নাগাদ রেওয়া নামক একটি দেশীয় রাজ্যের রাজদরবারে ‘গ্রেট বেঙ্গল সার্কাস’ তাদের কলাকৌশল প্রদর্শন করে। সার্কাসের প্রদর্শনীতে রেওয়ার রাজা এতটাই মুগ্ধ হয়েছিলেন যে তিনি দলটিকে একজোড়া বাঘ উপহার দেন। বেঙ্গল সার্কাস দলটির মধ্যে এই বাঘজোড়াটিকে নিয়ে একটা সংস্কার প্রচলিত ছিল। তারা মনে করতেন এই বাঘদু’টি তাদের দলের পক্ষে সৌভাগ্য বয়ে এনেছে। তাই তারা এই বাঘ দু’টিকে হিন্দু দেব-দেবী লক্ষ্মী ও নারায়ণের নামে নামকরণ করেন। সুশীলাসুন্দরী পরবর্তীকালে বাঘ পোষ মানানের কৌশলও শিখেছিলেন। ১৯০১ সাল নাগাদ সুশীলাসুন্দরী বাঘ দু’টিকে নিয়ে সার্কাসে খেলা দেখাতে শুরু করেন। তিনি অবলীলায় বাঘের খাঁচায় ঢুকে তাদের নিজের কথামত দাঁড় করাতেন, বসাতেন, গর্জন করাতেন। এমনকি তিনি তাদের সাথে বাহুযুদ্ধও করতেন, তাদের বিস্তৃত চোয়াল জনসমক্ষে দেখাতেন। এরপর এসব খেলা দেখানোর পর তিনি তাদের উপর হেলান দিয়ে দাঁড়াতেন ছবি তোলার উদ্দেশ্যে। যখন এই প্রশিক্ষণপ্রাপ্ত বাঘ দু’টির মধ্যে একটির মৃত্যু ঘটে তখন সুশীলাসুন্দরী ফরচুন নামক অন্য একটি অপ্রশিক্ষণপ্রাপ্ত বাঘকে নিয়ে খেলা দেখানোর চেষ্টা করেছিলেন। কিন্তু দুর্ভাগ্যক্রমেখেলা দেখানোর সময় বাঘটি সুশীলাসুন্দরীকে মারাত্মকভাবে জখম করে। যার ফলে তিনি বাকি জীবনটা পঙ্গু হয়ে কাটাতে বাধ্য হন।  অবশেষে তার শারীরিক অবস্থার অবনতি ঘটতে থাকলে মাত্র ৪৫ বছর বয়সে শেষ নিঃশ্বাস ত্যাগ করেন।   তথ্যসূত্র   বিষয়শ্রেণী:বাঙালি ক্রীড়াবিদ বিষয়শ্রেণী:১৮৭৯-এ জন্ম বিষয়শ্রেণী:১৯২৪-এ মৃত্যু বিষয়শ্রেণী:২০১৫ আন্তর্জাতিক নারী দিবস অনলাইন এডিটাথনে তৈরীকৃত ও মানোন্নয়নকৃত নিবন্ধ বিষয়শ্রেণী:বেথুন কলেজের প্রাক্তন শিক্ষার্থী বিষয়শ্রেণী:বাঙালি হিন্দু বিষয়শ্রেণী:কলকাতার শিল্পী বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:পশ্চিমবঙ্গের নারী শিল্পী
সাদিকুর রহমান (জন্ম: ১৮ নভেম্বর ১৯৯২) একজন বাংলাদেশী ক্রিকেটার। ৬ অক্টোবর ২০১৭ সালে চট্টগ্রাম বিভাগের হয়ে খেলে ২০১৭-২০১৮ জাতীয় ক্রিকেট লিগে প্রথম-শ্রেণীর ক্রিকেটে আত্মপ্রকাশ করেন। ২০১৭-২০১৮ ঢাকা  বিভাগ প্রিমিয়ার ক্রিকেট লিগে খেলাঘর সমাজ কল্যাণ সমিতির হয়ে খেলে ৫ ফেব্রুয়ারি ২০১৮ সালে লিস্ট এ ক্রিকেটে তালিকাভুক্ত হয়েছিলেন।  ২০১৮-২০১৯ জাতীয় ক্রিকেট লিগে ৩২২ রান নিয়ে চট্টগ্রাম বিভাগের শীর্ষস্থানীয় রান সংগ্রহকারী ছিলেন।  তিনি ২৫ ফেব্রুয়ারি ২০১৯ সালে ঢাকা প্রিমিয়ার ডিভিশন টুয়েন্টি-২০ ক্রিকেট লিগ ২০১৮-১৯ টুর্নামেন্টে খেলাঘর সমাজ কল্যাণ সমিতির হয়ে টি-টোয়েন্টিতে আত্মপ্রকাশ করেছিলেন।   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:খেলাঘর সমাজ কল্যাণ সমিতির ক্রিকেটার বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ২০:৪০, ৯ সেপ্টেম্বর ২০২৩ (ইউটিসি) একডালা উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য কোনো মাধ্যমিক বিদ্যালয় নয়। নিবন্ধে যথেষ্ট তথ্য নেই। উল্লেখযোগ্য প্রচার নেই। অর্ঘ্য বড়ুয়া (আলাপ) ০৩:৪০, ৩ সেপ্টেম্বর ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
২০২৪ স্কটল্যান্ড ত্রিদেশীয় সিরিজ ছিল ২০২৪–২০২৬ পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ৩য় পর্ব যা ২০২৪ সালের জুলাই মাসে স্কটল্যান্ডে অনুষ্ঠিত হয়। সিরিজটি ছিল ওমান, নামিবিয়া ও স্কটল্যান্ডের অংশগ্রহণে অনুষ্ঠিত একটি ত্রিদেশীয় সিরিজ। সিরিজটির ম্যাচসমূহ একদিনের আন্তর্জাতিক (ODI) হিসেবে খেলা হয়।  সিরিজটি প্রাথমিকভাবে ২০২৪ সালের মে মাসে অনুষ্ঠিত হওয়ার কথা ছিল, কিন্তু আবহাওয়ার কারণে খেলার মাঠ প্রস্তুতকরণে সমস্যার সৃষ্টি হওয়ায় ২০২৪ সালের এপ্রিল মাসে সিরিজটি জুলাই পর্যন্ত স্থগিত করার ঘোষণা দেয়া হয়। সিরিজটির পর স্কটল্যান্ড ও ওমানের মধ্যে একটি দ্বিপাক্ষিক টোয়েন্টি২০ আন্তর্জাতিক (T20I) ম্যাচ অনুষ্ঠিত হওয়ার কথা ছিল, কিন্তু সিরিজ স্থগিত করার পাশাপাশি দ্বিপাক্ষিক ম্যাচটিও বাতিল ঘোষণা করা হয়।  দলীয় সদস্য  আকিব ইলিয়াস (অধি.)  আয়ান খান  করণ সোনাবলে  কলিমুল্লাহ  কাশ্যপ প্রজাপতি  খালিদ কাইল  জয় ওডেদরা  জিশান মাকসুদ  প্রতীক আঠবলে (উই.)  ফাইয়াজ বাট  বিলাল খান  মেহরান খান  রাফিউল্লাহ  শোয়েব খান  সময় শ্রীবাস্তব খেরহার্ট এরাসমাস (অধি.) (উই.)  আন্দ্রে ক্লাজিংএ  ইয়ান ফ্রাইলিংক  ইয়োহানেস জোনাথান স্মিট  ইয়ান কুনরড বল্ট  জঁ-পিয়ের কোটজে (উই.)  জেন গ্রিন (উই.)  জ্যাক ব্রাসেল  তাংগেনি লুংগামেনি  ফ্রন্স এন্দ্রিক বডেনওর্স্ট  বার্নার্ড স্‌খোলৎজ  বেন শিকোংগো  মরিস খেরহার্ড্‌ট কারিয়াতা  মাইকেল ফন লিংএন  মালান ক্রুখার  লো-আন্দ্রে লাউরেনস (উই.)  শন ফুশে রিচার্ড বেরিংটন (অধি.)  ক্রিস গ্রিভস  ক্রিস সোল  গ্যাভিন মেইন  চার্লি ক্যাসেল  চার্লি টিয়ার (উই.)  জর্জ মানসি  জ্যাক জারভিস  জ্যাসপার ডেভিডসন  ব্র্যাডলি কারি  ব্র্যান্ডন ম্যাকমালেন  মাইকেল ইংলিশ  মাইকেল লিস্ক  মার্ক ওয়াট  ম্যাথু ক্রস (উই.)  সাফইয়ান শরিফ সিরিজ শুরুর আগে স্কটল্যান্ড দলে ক্রিস সোলের পরিবর্তে চার্লি ক্যাসেলকে নেয়া হয়।  সূচি ১ম একদিনের আন্তর্জাতিক  ২য় একদিনের আন্তর্জাতিক  ৩য় একদিনের আন্তর্জাতিক  ৪র্থ একদিনের আন্তর্জাতিক  ৫ম একদিনের আন্তর্জাতিক  ৬ষ্ঠ একদিনের আন্তর্জাতিক  তথ্যসূত্র  বহিঃসংযোগ  ইএসপিএনক্রিকইনফোতে বিশ্বকাপ লিগ ২ টুর্নামেন্টের প্রধান পাতা   বিষয়শ্রেণী:২০২৪-এ আন্তর্জাতিক ক্রিকেট প্রতিযোগিতা ০৩ বিষয়শ্রেণী:২০২৪-এ স্কটিশ ক্রিকেট বিষয়শ্রেণী:২০২৪-এ ওমানি ক্রিকেট বিষয়শ্রেণী:২০২৪-এ নামিবীয় ক্রিকেট
জাহ্নবী বড়ুয়া হলেন একজন ভারতীয় লেখক, যিনি অসম রাজ্যের বাসিন্দা। তিনি 'নেক্সট ডোর' নামক একটি সমালোচনামূলকভাবে প্রশংসিত ছোট গল্পের সংগ্রহের লেখক, যা অসমের প্রেক্ষাপটে বিদ্রোহের পটভূমিতে লেখা হয়েছে।Writing a New Story, telegraphindia.com; accessed 6 April 2015.Into a Closed Terrain, Hindu.com; accessed 6 April 2015. বড়ুয়া বর্তমানে বেঙ্গালুরুতে বাস করেন এবং গৌহাটি মেডিকেল কলেজ থেকে এমবিবিএস করেছেন, তবে তিনি চিকিৎসা পেশায় কাজ করেন না।Mary Mathew, Annie Chandy Mathew.Winners: a collection of prize-winning poems and stories (vol 2), books.google.co.in; accessed 6 April 2015.Freshly Pressed , expressindia.com; accessed 6 April 2015. তিনি যুক্তরাজ্যে সৃজনশীল লেখা বিষয়ক শিক্ষা গ্রহণ করেছেন।  রিবার্থ একটি বই যা পিতৃত্বের চেয়ে মাতৃত্ব এবং সন্তানের মধ্যে বিশেষ সম্পর্কের উপর গুরুত্ব দেয়। এটি মায়ের গর্ভে সন্তানের থাকা সেই বিশেষ সময়কালকে সুন্দরভাবে চিত্রিত করেছে তার সাহিত্যকর্মে।  আন্ডারটো একটি উপন্যাস যা অভিবাসন, নির্বাসন এবং একাকীত্বের উপর ভিত্তি করে, এই সমস্ত বিষয়গুলি আমরা একটি পোস্ট-প্যান্ডেমিক বিশ্বে অনুভব করব।  রচনাবলি  নেক্সট ডোর (পেঙ্গুইন ইন্ডিয়া, ২০০৮)   রিবার্থ (পেঙ্গুইন ইন্ডিয়া, ২০১০)   আন্ডারটো (পেঙ্গুইন ইন্ডিয়া, ২০২০)   মনোনয়ন এবং পুরস্কার  ২০২১ অটহার অ্যাওয়ার্ডস তার কাজ আন্ডারটো (২০২০) এর জন্য  ২০২০ জেসিবি সাহিত্য পুরস্কার দীর্ঘ তালিকা  ২০১২ কমনওয়েলথ বুক প্রাইজ শর্টলিস্ট  ২০১১ ম্যান এশিয়ান সাহিত্য পুরস্কার, শর্টলিস্ট, রিবার্থ  ২০০৯ ফ্রাঙ্ক ও'কনার আন্তর্জাতিক ছোট গল্প পুরস্কার, লংলিস্ট।  ২০০৬ ছোট গল্প প্রতিযোগিতা, ইউনিসান পাবলিশার্স (দ্বিতীয় পুরস্কার, শিশুদের ফিকশন বিভাগ)।  ২০০৫ ছোট গল্প প্রতিযোগিতা, ইউনিসান পাবলিশার্স  চার্লস ওয়ালেস ইন্ডিয়া ট্রাস্ট স্কলারশিপ ফর ক্রিয়েটিভ রাইটিং  দেখুন এছাড়া  উত্তর-পূর্ব ভারতের সাহিত্য  ভারতীয় ইংরেজি সাহিত্য  তথ্যসূত্র   বহিঃসংযোগ  Profile, tribuneindia.com; accessed 6 April 2015.  Jahnavi Barua at পেংগুইন ইন্ডিয়া  বিষয়শ্রেণী:জীবিত ব্যক্তি বিষয়শ্রেণী:আসামের লেখক বিষয়শ্রেণী:ভারতীয় নারী ছোটগল্পকার বিষয়শ্রেণী:২১শ শতাব্দীর ভারতীয় লেখক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:২১শ শতাব্দীর ভারতীয় ছোটগল্পকার বিষয়শ্রেণী:আসামের লেখিকা
// হটক্যাট ইন্টারফেসের বাংলা অনুবাদ। if (typeof(HotCat) !== 'undefined') {    HotCat.messages.cat_removed   = '[[বিষয়শ্রেণী:$1]] অপসারণ';   HotCat.messages.template_removed  = '{{[[বিষয়শ্রেণী:$1]]}} অপসারণ';   HotCat.messages.cat_added     = '[[বিষয়শ্রেণী:$1]] যোগ';   HotCat.messages.cat_keychange = '[[বিষয়শ্রেণী:$1]]-এর জন্য নতুন বাছাই যোগ: "$2"';   HotCat.messages.cat_notFound  = '‘$1’ বিষয়শ্রেণীটি খুঁজে পাওয়া যায়নি';   HotCat.messages.cat_exists    = '‘$1’ বিষয়শ্রেণীটি ইতিমধ্যেই এই পাতায় রয়েছে';   HotCat.messages.cat_resolved  = ' ([[বিষয়শ্রেণী:$1]]-এ পুনির্নির্দেশনা ঠিক করা হয়েছে)';   HotCat.messages.uncat_removed = '{{uncategorized}} অপসারণ';   HotCat.messages.prefix         = 'হটক্যাটের মাধ্যমে '; //উদা: হটক্যাটের মাধ্যমে [[বিষয়শ্রেণী:$1]] অপসারণ   HotCat.messages.using         = '';   HotCat.messages.multi_change  = '$1টি বিষয়শ্রেণী';   HotCat.messages.commit      = 'সংরক্ষণ';   HotCat.messages.ok          = 'ঠিক';   HotCat.messages.cancel      = 'বাতিল';   HotCat.messages.multi_error = 'সার্ভার থেকে পাতার লেখাগুলো পাওয়া সম্ভব হয়নি। এজন্য আপনার বিষয়শ্রেণী পরিবর্তন '                                +'সংরক্ষণ করা সম্ভব হয়নি। এই সমস্যার জন্য আমরা দুঃখিত।';    HotCat.category_regexp     = '[Cc][Aa][Tt][Ee][Gg][Oo][Rr][Yy]|বিষয়শ্রেণী';   HotCat.category_canonical  = 'বিষয়শ্রেণী';   HotCat.categories          = 'বিষয়শ্রেণী';   HotCat.disambig_category   = null;   HotCat.redir_category      = 'মৃদু পুনর্নির্দেশিত উইকিপিডিয়া বিষয়শ্রেণী';   HotCat.uncat_regexp = /((?=[^{]|^)| )\{\{\s*([Uu]ncat(egori[sz]ed)?|[Nn]ocat|বিষয়শ্রেণীহীন|[Cc]ategori[sz]e)[^}]*\}\}/gm;   HotCat.template_regexp     = '[Tt][Ee][Mm][Pp][Ll][Aa][Tt][Ee]|টেমপ্লেট';   HotCat.template_categories = {};    HotCat.engine_names.searchindex = 'সূচিতে খুঁজুন';   HotCat.engine_names.pagelist    = 'পাতার তালিকা';   HotCat.engine_names.combined    = 'সংযুক্ত অনুসন্ধান';   HotCat.engine_names.subcat      = 'উপবিষয়শ্রেণী';   HotCat.engine_names.parentcat   = 'অধি-বিষয়শ্রেণী';    HotCat.tooltips.change = 'পরিবর্তন';   HotCat.tooltips.remove = 'অপসারণ';   HotCat.tooltips.add = 'নতুন বিষয়শ্রেণী যোগ করুন';   HotCat.tooltips.restore = 'পূর্বের পরিবর্তনটি বাতিল করুন';   HotCat.tooltips.undo = 'পূর্বের পরিবর্তনটি বাতিল করুন';   HotCat.tooltips.down = 'উপবিষয়শ্রেণী পরিবর্তন ও প্রদর্শন সক্রিয়';   HotCat.tooltips.up = 'অধি-বিষয়শ্রেণী পরিবর্তন ও প্রদর্শন সক্রিয়';    HotCat.multi_tooltip = 'একাধিক বিষয়শ্রেণী পরিবর্তন করুন'; } //
ভুটানের সংসদ () গঠিত হয়েছে ভুটানের রাজা এবং দ্বিকক্ষবিশিষ্ট সংসদ ব্যবস্থাপনার মাধ্যমে।group=nb>Constitution: Art. 1, § 3; Art. 10 এই দ্বিকক্ষবিশিষ্ট সংসদ উচ্চকক্ষ জাতীয় পরিষদ এবং নিম্নকক্ষ জাতীয় সমাবেশ নিয়ে গঠিত।Constitution: Art. 11; Art. 12 বর্তমান সংসদীয় কাঠামো এককক্ষযুক্ত টশোগদু () দ্বারা ২০০৭ সালে প্রতিস্থাপিত হয়েছে, যেখানে সদস্যরা ২০০৮ সালে আসন গ্রহণ করে।  সংসদের গঠন ভুটানের জাতীয় পরিষদ হচ্ছে উচ্চকক্ষ বা দ্বিকক্ষবিশিষ্ট আইনসভার পর্যালোচনা কক্ষ। এটি ২৫ জন সদস্য নিয়ে গঠিত: ২০টি জেলার প্রতিটি থেকে একজন করে সরাসরি নির্বাচিত হয় এবং ৫ জনকে নির্বাচনী আইন অনুযায়ী রাজা নিযুক্ত করেন। জাতীয় পরিষদে বছরে অন্তত দুবার অধিবেশন বসে। সদস্যদের সংখ্যা থেকে একজন সভাপতি ও একজন সহ-সভাপতি নির্বাচিত হয়। জাতীয় পরিষদের প্রার্থী ও সদস্যরা রাজনৈতিক দলে অন্তর্ভুক্ত হওয়া নিষিদ্ধ।Constitution: Art. 11  ভুটানের জাতীয় সমাবেশ সংসদের নিম্নকক্ষ। এটা গঠিত হয় সর্বোচ্চ ৪৭ জন সদস্যকে নিয়ে, যাদেরকে সরাসরি প্রতিটি জেলা থেকে  নাগরিকদের দ্বারা নির্বাচনী আইন অনুযায়ী নির্বাচিত করা হয়। আনুপাতিক প্রতিনিধিত্বের এই ব্যবস্থায় প্রতিটি আসনের নির্বাচকমণ্ডলী জাতীয় সমাবেশের একজন সদস্য দ্বারা প্রতিনিধিত্ব করা হয়; ২০ টি জেলার প্রতিটির জন্য ২-৭ জন সদস্যদের দ্বারা প্রতিনিধিত্ব করা আবশ্যক। জাতীয় সংসদের আসনবিন্যাস প্রতি ১০ বছরে বন্টিত হয়। জাতীয় সমাবেশে বছরে অন্তত দুবার অধিবেশন বসে এবং তার সদস্যদের মধ্যে থেকে একজন স্পীকার ও ডেপুটি স্পিকার নির্বাচিত হয়। সদস্য ও প্রার্থীদের রাজনৈতিক দলে অন্তর্ভুক্তি রাখার অনুমতি দেওয়া হয়। Politics of BhutanConstitution: Art. 12  সংসদীয় ক্ষমতা ও পদ্ধতি  জাতীয় পরিষদ এবং জাতীয় সমাবেশ সংবিধানের অধীনে গঠিত স্বতন্ত্র ক্ষমতা ও দায়িত্বের একটি কাঠামোতে পরিচালিত হয়। উপরন্তু, প্রতিটি  গঠনকার্য, পদ্ধতিগত কাঠামো অনুযায়ী স্বাধীনভাবে বিধিবদ্ধ করা হয় পরবর্তী প্রণয়ন আইন অনুসারে : জাতীয় পরিষদ আইন  এবং জাতীয় সমাবেশ আইন।  সংসদের আইন প্রণয়ন ক্ষমতা  ক্ষমতা ও সংসদের দায়িত্বের মধ্যে সর্বাগ্রে বিল পাশ করা হয়। এই কার্যক্রমটি উভয় ক্ষেত্রেই উচ্চকক্ষ জাতীয় পরিষদ, নিম্নকক্ষ জাতীয় সমাবেশ বা সাধারন আইনসম্মত প্রতিনিধি () দ্বারা সম্পন্ন হয়ে থাকে। ব্যতিক্রমি অর্থ ও আর্থিক বিল, যা জাতীয় সমাবেশের একমাত্র আওতার হয় সেগুলো এর আওতায় কাজ করা হয়।  প্রণীত আইনসমূহ উপস্থাপন করতে হবে দ্বিকক্ষবিশিষ্ট উপায়ে ঠিক জাতীয় পরিষদের এবং জাতীয় সমাবেশের যৌথ বৈঠকের সময়। তবে বিল সমূহ ভোট ছাড়া ডিফল্ট অনুযায়ী পাস হতে পারে। Constitution: Art. 13, §§ 8, 9 যখন একটি বিল উত্থাপন করা হয় এবং এক কক্ষ দ্বারা গৃহীত হয়, এটা তখন গূহীত দিন বা তারিখ থেকে ত্রিশ দিনের মধ্যে অন্য কক্ষে উপস্থাপন করতে হয়। বিলটি সংসদের আগামী অধিবেশনের সময়ও পাস করা যেতে পারে।Constitution: Art. 13, § 5  বাজেট বিষয়ক বিল এবং জরুরী কোনো বিষয়ের ক্ষেত্রে, একটি বিল সংসদে একই অধিবেশনে পাস করতে হবে। Constitution: Art. 13, § 5 বিল সমূহ চূড়ান্তভাবে রাজা দ্বারা নিষেদ এবং পরিমার্জন সাপেক্ষে উপস্থাপিত হয়। Constitution: Art. 13, §§ 10, 11  সংসদের অন্যান্য ক্ষমতা  সংসদ সদস্যদের মোট সংখ্যার কমপক্ষে ৩/৪ অংশের সম্মতিতে ভুটানের আন্তর্জাতিক স্থানিক সীমানা এবং অভ্যন্তরীণ জেলা এবং গ্রামের বিভাগ পরিবর্তন করার একমাত্র কর্তৃত্ব রয়েছে। Constitution: Art. 1, § 4  সংসদ স্থানীয় সরকারি প্রশাসনের কাজগুলোও তত্ত্বাবধান করে।   তথ্যসূত্র  বহিঃসংযোগ  বিষয়শ্রেণী:ভুটানের সংসদ বিষয়শ্রেণী:দেশ অনুযায়ী সংসদ বিষয়শ্রেণী:জাতীয় আইনসভা বিষয়শ্রেণী:দ্বিকক্ষবিশিষ্ট আইনসভা বিষয়শ্রেণী:২০০৭-এ ভুটানে প্রতিষ্ঠিত
সান্তা ত্রিনিতা ( ; ইতালীয় অর্থ হল "পবত্র ত্রিত্ব")  পিয়াজার সামনে অবস্থিত একটি রোমান ক্যাথলিক গির্জা। এটি যা ইতালির তোসকানা অঞ্চলের ফ্লোরেন্সের ভায়া দে' টর্নাবুওনি সড়কের পাশে অবস্থিত। এটি ১০৯২ সালে একজন ফ্লোরেন্টাইন সম্ভ্রান্ত ব্যক্তি দ্বারা প্রতিষ্ঠিত। এটি সন্ন্যাসীদের ভ্যালুমব্রোসান ধারার মাতৃগির্জা।   ইতিহাস  গির্জাটি সাসেটি চ্যাপেলের আবাসস্থল। এখানে যেখানে ডোমেনিকো ঘিরল্যান্ডাইওর ১৫ শতকের ফ্রেস্কো এবং লরেঞ্জো মোনাকোর ফ্রেস্কো সহ বার্তোলিনি সালিমবেনি চ্যাপেল রয়েছে।  বর্তমান গির্জাটি ১২৫৮-১২৮০ সালে পূর্ব-বিদ্যমান ১১ শতকের গির্জার স্থানে নির্মিত হয়েছিল। কয়েক শতাব্দী ধরেীর একাধিক পুনর্গঠন ঘটেছে। ম্যানেরিস্ট ফ্যাসাড (১৫৯৩-১৫৯৪) বার্নার্ডো বুওন্টালেন্টি দ্বারা ডিজাইন করা হয়েছিল। ট্রিনিটির কেন্দ্রীয় দরজার উপর ভিত্তি-ত্রাণটি পিট্রো বার্নিনি এবং জিওভান্নি বাতিস্তা ক্যাসিনি তৈরি করেছিল। ১৭ শতকের কাঠের দরজায় খোদাই করা প্যানেল রয়েছে। এতে ভ্যালুমব্রোসান ধারার সাধুদের চিত্রিত করা হয়েছে॥ বাইরের পিয়াজার কলাম অফ জাস্টিস (কোলোনা ডি গিউস্টিজিয়া) রোমের কারাকাল্লার স্নান থেকে উদ্ভূত। পোপ পিয়াস চতুর্থ কসিমো আই ডি' মেডিসিকে এটি উপহার দিয়েছিলেন। এটি ১৫৬৫ সালে মন্টেমুরলোর যুদ্ধের স্মরণে নির্মিত হয়েছিল। এই যুদ্ধে ফ্লোরেন্স সিয়েনাকে পরাজিত করেছিল।  সিমাবুয়ের সান্তা ত্রিনিতা মায়েস্তা একবার গির্জার উচ্চ বেদীতে ছিল। পরে পাশের একটি চ্যাপেলে এটি স্থানান্তরিত হয়েছিল। এটি এখন উফিজিতে প্রদর্শিত হয়।   তথ্যসূত্র   বিষয়শ্রেণী:ফ্লোরেন্সের ব্যাসিলিকা গীর্জা বিষয়শ্রেণী:ফ্লোরেন্সের গথিক স্থাপত্য বিষয়শ্রেণী:ইতালির ১৬শ শতাব্দীর রোমান ক্যাথলিক গির্জা ভবন